Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 223

3. Energiatakarékossággal és a megújuló energiahordozók bővítésével kapcsolatos K+F tevékenység Kiemelt feladat az energiatakarékosság és a megújuló energiaforrások bővítésének az érvényesítése a K+F programokban (Nemzeti Környezeti Műszaki Fejlesztési Pályázat, Országos Környezettudományi és Természetvédelmi Kutatási Pályázat stb.). Ezzel is elő kell segíteni, hogy a már ismert és külföldön alkalmazott technológiák Magyarországon is minél nagyobb mértékben kerüljenek bevezetésre, a magyar kutatók bekapcsolódjanak a külföldi kutatásokba, illetve a hazai technológiafejlesztéseknél előnyben részesüljenek az energiatakarékos és a környezetvédelem szempontjából is kedvező eljárások (pl. referenciaüzemek létesítése). A K+F tevékenységen belül az energiatakarékosság előtérbe helyezését elsősorban jogi eszközökkel lehet biztosítani, de lehetőséget kell biztosítani kedvezményes hitelek felvételére is. Felelős: gazdasági miniszter OMFB Hivatalának elnöke környezetvédelmi miniszter Határidő: a környezetterhelési díjból történő finanszírozás indítását követően

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes